32

ISIGIDIMI SAMAXOSA, APRIL 1, 1885.

INCWADI ZABA BALELI.

IZIGEBENGA ZABA FUNDI.

Clarkbury Institution, March 16, 1885.

Mr. Editor,—Kawundifakele lemigcana embalwa kweso *Sigidimi* samanene. Kute ngomhla. we 12 ngokuhlwa emva ko 8 o’clock, omnye wo titshala xa agodukayo esiya endlwini yake, kanti mntu ndini selelalelwe ngamatye, weva sekusitsho isipango samatye pezu kwake ; wanga anganyamezela kwabonakala ukuba uyafa ngamatye, waguqula naye walwa, wabagxota. Cebetshu ukumkumla amazinyo ngembokotwe, kodwa ngofefe Iuka Tixo wasinda. Isitatu soku nasi—lo titshala kutiwa uqinisa imiteto, uyenza nzima, akabavumeli ukuba baye e steshonini, nase mitshatweni ngokuhlwa. Lakangelwa ko elotyala, kwabonakala ukuba u William Nkoko, Petros Siyongwane, John Mlalandle, Charles Tukwayo, Samuel Madubela mabagxotwe kulomzi.

J. M.

“AKUKETI KUFA!”

Yatsho imbongi eyacinga amazwi eliculo lama 212. “ Uyaketa

Kufa! ”—Litshilo igqobokakazi elidala lase Bayi, ndakulibikela ukuba kufike ucingo luvela e Tinara, lubika ukuba u Emily, intombi ka Bangani, ububile e Tinara ngentsasa yomhla wa 23 ku February. “ Uyaketa Kufa—uwupumele nganina umzi womfo ka Ntetana.” Ndite nqumama ndacinga. Ndikumbule umhla otile malunga nenyanga engu December, 1870, ekwangena esikuleni sam intokazi ka Puru, umka Mxoli. Ndite yini dade upuma pi usiya pi? Ute, “ Hayi ndikuzisele umtwalo.” Upi lomtwalo? “ Nangu pandle.” Kanti ngu mnakwabo u *Zani Puru* uyafa—ngoku kumasikizi. Situnedzile sasa ekaya. Ekufeni kuka December l879 ubuye wabuyela e Bayi, wesuswa wabekiswa ngecala lase kaya, wapelela e Rini ngo February 1880, apo incwaba lake likona. Sisalila e Tinara ufikile kanjako u Mrs. Ntetana. Yini namhla? “ Hayi namhla ndize nomnye umtwalo kuwe Cizama. *yindoda yam,* yalala kwasemva kokububa komnakwetu.” Sabutyabutya songa, yabinqa omfutshane intombi ka John Lukalo ukonga sabona usifa umnyaka we 1880. Kute ngamhla utile ngexa ekukubi seva umntu ofayo esiti,—ndikupeni pandle ndifuna ukubona ilanga, wakutshwa. Uwapose elangeni amehlo, wavakala ememeza ngento enkulu ilizwi esiti,—“ *Ndakubona langa bendingazi ukuba ndobuye ndikubone—ndingeniseni.”* Wangeniswa, basana ngamehlo abantu—elapa unyana wake u Makisi, elapa oka Baso u Hendili, elapa oka Keti u Luke, elapa umfazi wakowetu. Azibanga ntatu intsuku, wanduluka (1881). Kwamalunga nelo xesha kufike indaba zokububa kwexego u *Puru* e Xesi. Lungekapumi ezileni usapo kuhle kwabonakala ukuba u *Makisi* unyana omkulu ka Bangani akapilile, usinge naye e Tinara, unina wawa ngapa nangapa, hayi sahambela pambili isifo. Kuqalile ukuvela inkalo ezoyikekayo kuba namhla lo ulele pantsi ngu yise wenkedama—wabuba ngo 22 October, 1883.

“ Akunalusizi kufa!

Akunako ukucengwa, Bubuninzi benyembezi, Akuna kupazanyiswa! ”

Ute akuwati cimi amehlo u Makisi, walila ngombuzo onje unina ku Tixo wake:—“ Yini Somandla! yinene uyandihluta lentwana yam, ndenzeni? ndosala nabani? ” Esalila kufike incwadi exela ukuba u *Nqishinga,* intombi yake eza mva ko Makisi, ebiseyi nexesha isifa, ibambeke kakulu e Bayi. Uyitabatile wayisa e Tinara. Ndiyile nge Cawa (5 October 1884), ndafika intombi ka Bangani isuke yalubelu inzwakazi ebuso bungena xala. Ite kwa ndisangena—“ Ufikile ompi? umpefumlo wam wonwabile ngoku. Ndinje ke ompi, bendingazi kodwa ukuba esi sifo siza kumka nam, kodwa uma wati kum ngenye imini ‘ Nqishinga! uyazi kodwa ukuba *uyafa—ufa* *kakulu ke,* zilungi- sele indlela yako ulincame eli lizwe.’ Ndotuka kakulu ompi. ndaqonda ukuba uma kuko into ayibonayo. Ndaqala ukuzamana no Msindisi wam. Uqalile u Satana wandinxamela ngokuti, mawo lixesha eli lokuba ufune u Tixo, kanti wazalelwu pantsi kwezwi lake ongazange ulamkele? watsho u Satana ndafun’ ukuncama. Sizamene sada sashiyana ndakulila ngokuti Yesu weza kufela aboni abanje ngam! Namhla indlela yam imhlope, ndinoxolo empefumlweni.” Apela apa amandla okuteta. wati kwakugqitywa umtandazo—“ Amen.” Kusasa ngolwesi-Bini, 7 October, 1884, wapuma umpefumlo. Kufike kum ucingo oluxela lompanga, kute ukuvalwa kwamatyala ndaya kubikela usapo Iuka Bangani olulapa e Bayi. ndite ndingena endlwini ndakauleIwa ngu Henry Baso ngezokuba akulalwa u *Emily* ubeta igazi ngo mlomo, (lo Emily ngopambi ko Makisi). Unyukile unina ngosuku olusemva kokuncwaba. Noko uke wanga uyazomeleza, wamana etabata omayeza e Hospital. Kusenjalo kuwe *umfana ka Keti* kwa womzalwana ka Puru. okwakule ndlu. Ubube ngomhla we 8 ku December, 1884, esongiwa kwa, ngu Mrs. Bangani no Henry Baso. Ubuye wanyukela kwase Tinara no Emily pambi kwe Nibidyala, kute cwaka, kwavakala ukuba uyafa u Emily. Ndifumene ucingo ngo Mvulo, 23 February, 1885, oluti ububile u Emily. Asisabalileli abo bemkileyo kuba baye ekayeni letu sonke, kodwa sililela lowo upilileyo utwele zonke ezi ntsizi.

Wauchope.

INTLANGANISO YAMA MFENGU E MACFARLAN.

Kuwe Mhleli welo pepa labuntsundu,—Kute mhla nge 10 March, 1885, e Macfarlan kwamiselwa ukuba izibe yiyona ndawo apo kuya kuhlanganwa kona zinkosi zonke zama Mfengu. kute noko lonto yayigqitywe kwelo nje, ezinye azaba nakufikelela, noko ke andingebi salandalanda zinto. Zifikile ke ezo zafikayo. yangena ngexa lase mini 12 o’clock, saza isihlalo satatwa ngu Mr. Green Sikundla, umfo ondilekileyo. Kute ke nakubeni kungabangako ngxelo yangapambili, kuba noko yintlanganiso yamadoda amakulu. asel’esiti wona ingxoxo azibale entloko, ezafutwayo zona ngumsi, angagcina into angeze ayigcina lamarashalalana ati tina sifundile. Nto ihlanganisene ngayo lendimbane ngolusuku lukankanyiweyo nantsi, “ Masenze isicelo sokuba sibuye sipatwe yi Nkosazana, kulaulo Iwetu oludala, ingelulo olu Iuka.

nqapela ndikule.” Kute noko kuba ingxoxo zasezanele kwintlanganiso ezaziko ngapambili kwe yayise Burnshill, apo kwakugqitywe kwelokuba ubani nabani ofuna epetwe apa azatsho, ati ofuna ukutumela isicelo eso atsho kwa naye. Nto ndayipaulayo kukuteta okuhle kwamadoda amakulu. Ndihamba nje bendingazange ndicinge ukuba obawo aba kanti banako nabo ukuyiteta into ipele ngexesha, kuba izinkabi *ezike* ziyolule into noko ziyivayo. Ezona nkosi zenene ema Mfengwini, ingeyiyo lento sesaba pakati kwa Belungu ekuti inkosi kutiwe zizibonda zemiti into egxunyekwa incotulwe ngotandayo. Ndapaula induna umfo ka Mabandla, i Bele, u *Mbovane,* indodana ebuciko bungummangaliso, kuba lomntu upape kangaka akazange abone necapaza eli lemfundo, noko unako ukufunda engazanga waya nakusipina isikula, abale nokubala. Wanga lomfo ka Mabandla angaqubela pambili ekuluvuseni uhlanga Iwakowabo. Eyesibini yayiyinto yasema Zizini, into ka *Wulana,* i Zizi lenene; neka *Socishe, i* Kuze, nezinye ezi ke ngekutiwa zibonda kufaneleke xa kutshiwoyo kuzo. Andingebali zintoyinto, kwagqitywa kwelokuba kutunyelwe ke eso sicelo. Lento ndiya yibulela kuhlanga oluntsundu, kanjalo mna okukokwam ndingati,— “ Pambili mabandla amnyama! ” Ningabi sayimatela lentlanganiso, yinto entle wakubona umzi uhlangene, kuba apa e Mlungwini izinto zigqitywa yintlanganiso, eti apo kuhlangenwe kona kupicotwe izinto ngezinto, izimeko ezingati zincede uhlanga Iwakowabo nezingonakalisa Iona, yiyo lento ke olupato lunzima ngakuti sodwa midaka. Uxolo Mhleli ngokwenza nde inteto yam, andinanto ingapezulu kwaleyo. Manditshonele ngeliti—“ Pambili Mamfengu! ” nashiywa eludakeni.

Ngcwangushe Kenu.

INTLANGANISO YAMA-NGQIKA KWA CENTANE. Yenjenje imbalelwano pakati kuka Capt. Blyth,. ne Ntlanganiso yama Ngqika yokuqubela pambili Inkutalo, e Transkei, elandelisa langxelo sayincokolela abafundi betu ngo February odluleyo :—

Isicelo.

Aloerille, Centane, 6 Jan., 1885.

Nkosi yam,—

Ngembeko ndiyacela ukushumayela ukuba ndinqwenelwe nga- malungu ale Ntlanganiso (iselixeliwe entloko yale ncwadi), esandukuyilwa kule ndawo kutsha nje ukuba ndibike kuwe ukuba kokwale Ntlanganiso, nokuba amalungu ale Ntlanganiso ayayazi imizamo yako yemihla ngemihla ukuxasa inkutalo kwaba ntsundu obapeteyo e Transkei. Nenkutalo yako engadambiyo ukuba ubone uhlanga oluntsundu lunyukile Iwakanyiselwa. Okubonisileyo oko ngeziyalo ohlala uzenza kuzo zonke intlanganiso zabantu obakbyo kuzo. Ngako ke amalungu ale Ntlanganiso emalingeni awo angeni okuhambisela pambili Inkutalo, ebona nje ukuba zininzi kwezixakaniso ezingabakoyo endleleni yayo, ayacela inkuselo noncedo Iwako kuyo.

Ndim isicaka sako esitobekileyo, Andrew Gontshi.

Capt. M. S. Blyth, C.M.G.,

Impendulo.

Kwi Ofisi ye Nkulu ye Mantyi, Transkei, January 10, 1884.

Nkosi yam,—

Incwadi yako yosuku Iwe 6 kule nyanga, egameni le Ntlanganiso yama Ngqika yokuqubela pambili Inkutalo, ifikile kum. Ngoku ke ndifuna ukuba niqiniseke ukuba nokuba yiyipina imizamo namalinga awenziwayo okunyusa, nokukanyisela uhlanga oluntsundu, aya kuzuza uxaso Iwam ngokukulu. Ndingavuya ukuhlangana nawe, namanye amalungu entlanganiso yenu, nditete nani nge ntlanganiso.

Ndisisicaka sako,

Matt. Blyth,

Inkulu ye Mantyi, Transkei.

Mr. Andrew Gontshi,

INTLAULELO YE “SIGIDIMI.”

|  |  |  |  |  |  |
| --- | --- | --- | --- | --- | --- |
| February no March, | | 1885. | | | |
| Igama. | Umlambo. | Ihlaulelwe. | £ | Inani. s d | |
| Rev. H. Hastings | Engotini | Dec. 1885 | 0 | 5 | 0 |
| Mr. P. Momoti | Graaff-Reinet | ,, ,, | 0 | 5 | 0 |
| Rev. Wm. Rein | "Wartburg | ,, ,, | 0 | 7 | 0 |
| ,, Samuel Ntsiko | Port Elizabeth | June „ | 0 | 2 | 6 |
| Mr. Markus Kinase | Mt. Ayliff, G. East | March 1887 | 0 | 10 | 0 |
| „ Klass Mayekiso | Dodrecht | Dec. 1883 | 0 | 4 | 0 |
| „ Umali | Adams, Natal | Feb. 1885 | 1 | 19 | 0 |
| Rev. W Stuart | Burnshill | Sept. 1884 | 0 | 5 | 0 |
| Mr, J. B. Mukananda | Cradock | March „ | 0 | 10 | 0 |
| ,, Swartland Maku | Pearston | Dec. 1885 | 0 | 5 | 0 |
| „ Th. Sebisi | Empolweni, Natal | March 1884 | 0 | 10 | 0 |
| „ Isaac Ncaluza | P. M. Burg „ | „ 1885 | 0 | 10 | 0 |
| „ James Gontshi | Waterford | Dec. ,,  „ 1884 | 0 | 5 | 0 |
| „ Charles Xotongo | Port Alfred | 0 | 5 | 0 |
| ,, Gasweni Mekula | Kowie | „ 1885 | 0 | 10 | 0 |
| Rev. John Harper | King Williamstown | 1886 | 1 | 0 | 0 |
| , W. S. Davis | Etembeni, Kokstad |  | 10 | 0 |
| Mr. W. Sekeleni | East Griqualand | „ 1885 | 0 | 5 | 0 |
| S. Sitemela | ,,  June „ | 0 | 5 | 0 |
| „ B. J. Sampson | Tarkastad | 0 | 2 | 6 |
| „ Tsewu Konongo | Burnshill | Dec. „ | 0 | 2 | 6 |
| „ W. Gqaji | Kimberley | 0 | 5 | 0 |
| Rev. W. R. Thomson | Balfour | „ 1886 | 0 | 7 | 6 |
| Mr. Sam T. Gwane | Tsolo | „ 1884 | 0 | 10 | 0 |
| Rev. Damon Ntlabati | Peddie | Sept. 1885 | 0 | 2 | 6 |
| Mr. *John S. Adams,* igosa lase Bayi,  Eyesaziso. | | uhlanganise | 2 | 2 | 6 |
| Mr. A. Rein | Transkei |  | 0 | 12 | 0 |

Elipepa lishicilelwa E-Lovedale Institution ekuqalekeni  
kwenyanga.